સાંકેતિક ચિત્ર

આ પ્રથા દુલહનના અપહરણની છે. 

મહિલાઓનાં અપહરણના વીડિયો સામે આવ્યા પછી આ હિલચાલ પર લગામ કસવા માટે દેશમાં ચર્ચા શરૂ થઈ છે. 

સીત્રા ( સુરક્ષા માટે નામ બદલવામાં આવ્યું છે)એ વિચાર્યું હતું કે તેઓ માત્ર કામ સાથે સંકળાયેલી એક બેઠકમાં જઈ રહ્યાં છે, સરકારી અધિકારી હોવાનો દાવો કરનારા બે પુરુષો સીત્રાની એજન્સી દ્વારા ચલાવવામાં આવતા એક પ્રોજેક્ટના બજેટની માહિતી લેવા માગતા હતા.  

તે વખતે 28 વર્ષનાં સીત્રા એકલા જવાને લઈને થોડા અચકાતાં હતાં પરંતુ પોતાનું કામ બતાવવા માટે તેમણે ચિંતા છોડી અને સાથે જતાં રહ્યાં. 

એક  કલાક પછી તે લોકોએ કહ્યું કે બેઠક એક અન્ય સ્થળે યોજાઈ રહી છે. તેમણે સીત્રાને તેમની કારમાં સાથે બેસવા માટે કહ્યું. સીત્રાએ કહ્યું કે તેઓ પોતાની મોટરબાઇકમાં આવશે. 

તેમણે બાઇકમાં ચાવી લગાવી કે અચાનક અજાણ્યા લોકોએ આવીને તેમને પકડી લીધાં. 

તેઓ કહે છે, " હું લાત મારતી હતી અને જોરથી બૂમો પાડતી હતી. પરંતુ તેમણે મને કારમાં નાખી દીધી, હું અસહાય હતી. કારની અંદર બે લોકોએ મને નીચે દબાવી રાખી હતી. મને ખબર હતી કે શું થઈ રહ્યું છે. "  

લગ્ન માટે તેમનું અપહરણ કરવામાં આવ્યું હતું.

દુલહનનું અપહરણ અથવા 'કાવિન ટાંગકાપ' સુંબાની એક વિવાદાસ્પદ પ્રથા છે. આ પ્રથા ક્યાં જન્મી એને લઈને વિવાદ ચાલે છે. આ પ્રથામાં લગ્ન કરવા ઇચ્છતા પુરુષોના પરિવારજનો કે મિત્રો મહિલાઓને બળજબરી ઉપાડી જાય છે.

મહિલાઅધિકાર માટે કામ કરતાં સંગઠનો લાંબા સમયથી આ કુરીતિ પર રોક લગાવવાની માગ કરી રહ્યાં છે. એમ છતાં સુંબાના કેટલાક ભાગોમાં આ પ્રથા હજુ ચાલુ છે. સુંબા ઇન્ડોનેશિયાનો એક દ્વીપ છે. 

જોકે, અહીં બે મહિલાઓનાં અપહરણની ઘટના વીડિયોમાં કેદ થઈ અને સોશિયલ મીડિયા પર મોટા પ્રમાણમાં શૅર કરાયા બાદ કેન્દ્ર સરકાર હરકતમાં આવી છે અને આના પર કડકાઈથી લગામ કસવાની કામગીરી હાથ ધરવામાં આવી રહી છે. 

'એવું લાગી રહ્યું હતું કે હું મરી રહી છું'

મહિલાઓ

કારની અંદર સીત્રા પોતાના બૉયફ્રેન્ડ અને માતા-પિતાને મૅસેજ કરવામાં સફળ રહ્યાં હતાં. જે ઘરમાં તેમને લઈ જવામાં આવ્યાં હતાં એ તેમનાં પિતાના એક દૂરના સંબંધીનું હતું. 

તેઓ કહે છે, "ત્યાં કેટલાક લોકો રાહ જોઈ રહ્યા હતા. જેવી હું ત્યાં પહોંચી તેમણે ગાવાનું શરૂ કર્યું અને લગ્નનો કાર્યક્રમ ચાલુ થઈ ગયો." 

સુંબામાં ખ્રિસ્તી અને ઇસ્લામ સિવાય એક પ્રાચીન ઘર્મ 'મારાપૂ'ને પણ અનુસરવામાં આવે છે. દુનિયાને સંતુલિત રાખવાના ઉદ્દેશ સાથે આ... \n\nમને ઉપરના લેખ માટે સારું શીર્ષક આપો.
એ દેશ જ્યાં લગ્ન માટે મહિલાનું અપહરણ કરી લેવાય છે